Oláh Miklós

|  |  |
| --- | --- |
|  |  |

Oláh Miklós ([latinul](https://hu.wikipedia.org/wiki/Latin_nyelv) *Nicolaus Olahus*, [Nagyszeben](https://hu.wikipedia.org/wiki/Nagyszeben), [1493](https://hu.wikipedia.org/wiki/1493). [január 10.](https://hu.wikipedia.org/wiki/Janu%C3%A1r_10.) – [Pozsony](https://hu.wikipedia.org/wiki/Pozsony), [1568](https://hu.wikipedia.org/wiki/1568). [január 15.](https://hu.wikipedia.org/wiki/Janu%C3%A1r_15.)) anyai ágról magyar, apai ágról [román](https://hu.wikipedia.org/wiki/Rom%C3%A1nok) származású [humanista](https://hu.wikipedia.org/wiki/Humanizmus) és [történész](https://hu.wikipedia.org/wiki/T%C3%B6rt%C3%A9nelem) aki a [Magyar Királyság](https://hu.wikipedia.org/wiki/Magyar_Kir%C3%A1lys%C3%A1g) területén tevékenykedett, [esztergomi érsek](https://hu.wikipedia.org/wiki/Esztergomi_%C3%A9rsek), [Hont vármegye](https://hu.wikipedia.org/wiki/Hont_v%C3%A1rmegye%22%20%5Co%20%22Hont%20v%C3%A1rmegye) főispánja, királyi helytartó.



Élete és munkássága

Oláh Miklós 1493-ban született Oláh István fiaként, aki [Hunyadi János](https://hu.wikipedia.org/wiki/Hunyadi_J%C3%A1nos) leánytestvérének, Hunyadi Máriának volt a fia. Ugyanakkor, apja a havaselvi vajdával állt rokonságban és [Szászváros](https://hu.wikipedia.org/wiki/Sz%C3%A1szv%C3%A1ros) királybírája volt, az erdélyi sóbányák, a sókamara egyik vezető tisztviselője, testvére, Máté szintén szászvárosi királybíró volt, a szebeni polgárcsaládból származó édesanyja Huszár Borbála pedig, a Hunyadiakkal rokon famíliákkal, a Bogáthiakkal és Gerendiekkel volt családi kapcsolatban. Neve, *Oláh*, etnikai származását jelzi (az *oláh* szó a *vláh* szóból származik, ami „románt” jelent).

Olahus [II. Ulászló](https://hu.wikipedia.org/wiki/II._Ul%C3%A1szl%C3%B3_magyar_kir%C3%A1ly) udvarában nevelkedett, majd körülbelül 1535-1537 között, [Habsburg Mária](https://hu.wikipedia.org/wiki/Habsburg_M%C3%A1ria_magyar_kir%C3%A1lyn%C3%A9_%281505%E2%80%931558%29) magántitkára volt, ugyanakkor Németalföld régense is. Nicolaus Olahus politikai pályáját [1542](https://hu.wikipedia.org/wiki/1542)-ben kezdte. Húsz évvel később, [1562](https://hu.wikipedia.org/wiki/1562)-ben, először [pécsi](https://hu.wikipedia.org/wiki/P%C3%A9cs), majd [esztergomi](https://hu.wikipedia.org/wiki/Esztergom) kanonok később, [1553](https://hu.wikipedia.org/wiki/1553)-tól haláláig, a magyar katolikus egyház legmagasabb méltósága: esztergomi érsek. Mint [I. Ferdinánd](https://hu.wikipedia.org/wiki/I._Ferdin%C3%A1nd_magyar_kir%C3%A1ly) kedvelt embere, [1543](https://hu.wikipedia.org/wiki/1543)-tól kancellár, [1560](https://hu.wikipedia.org/wiki/1560)-tól Hont vármegye főispánja, [1562](https://hu.wikipedia.org/wiki/1562)-1568 között pedig királyi helytartó volt. [Várdai Pál](https://hu.wikipedia.org/wiki/V%C3%A1rdai_P%C3%A1l) esztergomi érsek munkáját folytatva, a kor kiemelkedő magyar politikusaival együttműködve, nagy szerepet játszott az uralkodói hatalom és a rendek közötti stabil, kölcsönösen előnyös viszonyokat biztosító kormányzati formák megteremtésében, melyek lehetővé tették az oszmán terjeszkedés feltartóztatása érdekében az erőforrások optimális kihasználását.

1559-1562 között kánoni vizitációt rendelt el az egész esztergomi érsekség területén. 1562-ben kiadatta magyarul [Canisius Szent Péter](https://hu.wikipedia.org/wiki/Canisius_Szent_P%C3%A9ter%22%20%5Co%20%22Canisius%20Szent%20P%C3%A9ter) kis katekizmusát.  Oláh Miklós nevéhez fűződik a [nagyszombati Jezsuita Akadémia](https://hu.wikipedia.org/wiki/Nagyszombati_Egyetem) alapítása ([1554](https://hu.wikipedia.org/wiki/1554)), s ennek bibliotékájaként az első egyetemi könyvtár, a mai [ELTE Egyetemi Könyvtár](https://hu.wikipedia.org/wiki/Egyetemi_K%C3%B6nyvt%C3%A1r_%28E%C3%B6tv%C3%B6s_Lor%C3%A1nd_Tudom%C3%A1nyegyetem%29) elődjének [1561](https://hu.wikipedia.org/wiki/1561)-es alapítása is.

Mint humanista és írnok, Olahus a kor számos felvilágosult elméjével levelezett: [Rotterdami Erasmus](https://hu.wikipedia.org/wiki/Rotterdami_Erasmus) elismerését és szimpátiáját is magának tudhatta. Legismertebb művei, melyeket Németalföldi tartózkodása alatt, humanista szellemben, latin nyelven írt: *Hungaria* és *Athila*, utóbbit [Zsámboki János](https://hu.wikipedia.org/wiki/Zs%C3%A1mboky_J%C3%A1nos) (Johannes Sambucus) adta ki először [Antonio Bonfini](https://hu.wikipedia.org/wiki/Antonio_Bonfini) *[Rerum Hungaricarum decades](https://hu.wikipedia.org/wiki/Rerum_Hungaricarum_decades%22%20%5Co%20%22Rerum%20Hungaricarum%20decades)* című nagy történeti munkájának [1568](https://hu.wikipedia.org/wiki/1568) évi [bázeli](https://hu.wikipedia.org/wiki/B%C3%A1zel%22%20%5Co%20%22B%C3%A1zel) kiadásába fűzve. Mindkét mű gazdag leírást tartalmaz a magyar történelemről—elsősorban Thuróczy Krónikája alapján --, földrajzról és gazdaságról, főként [Erdélyről](https://hu.wikipedia.org/wiki/Erd%C3%A9ly). Munkáit már a [16. században](https://hu.wikipedia.org/wiki/16._sz%C3%A1zad) több nyelvre lefordították, egyes részek bekerültek [Maciej Stryjkowski](https://hu.wikipedia.org/w/index.php?title=Maciej_Stryjkowski&action=edit&redlink=1" \o "Maciej Stryjkowski (a lap nem létezik)) krónikájába is ([1582](https://hu.wikipedia.org/wiki/1582%22%20%5Co%20%221582)).

Művei

* *Catholicae, ac Christianae Religionis praecipua quaedam capita, de Sacramentis, Fide & operibus, de Ecclesia, Iustificatione.* *[... ] Ex purissimis Sacrae scripturae, traditionum Apostolicarum, Canonum, ac Sanctorum Patrum.* Raphael Hoffhalter, Bécs 1560.
* *Hungaria et Athila*, első kiadás [Zsámboky János](https://hu.wikipedia.org/wiki/Zs%C3%A1mboky_J%C3%A1nos%22%20%5Co%20%22Zs%C3%A1mboky%20J%C3%A1nos) (Johannes Sambucus) [Antonio Bonfini](https://hu.wikipedia.org/wiki/Antonio_Bonfini) *Rerum Ungaricarum Decades*művéhez csatolva, [1568](https://hu.wikipedia.org/wiki/1568), [Bázel](https://hu.wikipedia.org/wiki/B%C3%A1zel);[[5]](https://hu.wikipedia.org/wiki/Ol%C3%A1h_Mikl%C3%B3s_%28%C3%A9rsek%29#cite_note-5) modern kiad. Oláh Miklós, Hungária - Athila. Szerk. Kulcsár Péter. Budapest 2000
* *Genesis filiorum Regis Ferdinandi*
* *Ephemerides* (1552-1559)
* *Epistolae familiares* (1527-1539)
* *Chronicon breve* (1564)

Emlékezete

Az Oláh Miklósra vonatkozó kutatások, az [Erdélyi Múzeum-Egyesület](https://hu.wikipedia.org/wiki/Erd%C3%A9lyi_M%C3%BAzeum-Egyes%C3%BClet) alapítása körül fáradozó [Kemény József](https://hu.wikipedia.org/wiki/Kem%C3%A9ny_J%C3%B3zsef) úttörését (1858) követően, hosszú időn keresztül a család, illetve a humanista tudós román vagy magyar voltának bizonygatására szorítkoztak: [Nicolae Iorga](https://hu.wikipedia.org/wiki/Nicolae_Iorga) még mint renegátot emlegette, és csak a két háború között [Ştefan Bezdechi](https://hu.wikipedia.org/w/index.php?title=%C5%9Etefan_Bezdechi&action=edit&redlink=1" \o "Ştefan Bezdechi (a lap nem létezik)) és [Ioan Lupaş](https://hu.wikipedia.org/w/index.php?title=Ioan_Lupa%C5%9F&action=edit&redlink=1" \o "Ioan Lupaş (a lap nem létezik)) reá vonatkozó tanulmányaiban fogalmazódott meg, hogy személyében a szerzők egy román humanista tudóst látnak.

A magyar történetírás viszont elsősorban az esztergomi érseket és a magyarországi első egyetemként számon tartott [nagyszombati](https://hu.wikipedia.org/wiki/Nagyszombat_%28telep%C3%BCl%C3%A9s%29) jezsuita akadémia alapítóját (1554) értékelte. Az erdélyi magyar történetírás ez ideig igen keveset foglalkozott vele. 1968-ban, halálának 400. évfordulója adott alkalmat néhány olyan tanulmány megírására, melyek előbbre vitték a reá vonatkozó kutatások ügyét. Ekkor bukkant rá [Jakó Zsigmond](https://hu.wikipedia.org/wiki/Jak%C3%B3_Zsigmond_P%C3%A1l%22%20%5Co%20%22Jak%C3%B3%20Zsigmond%20P%C3%A1l) az Esterházy családnak a [Magyar Országos Levéltárban](https://hu.wikipedia.org/wiki/Magyar_Orsz%C3%A1gos_Lev%C3%A9lt%C3%A1r) őrzött levéltárában Oláh Miklós 1548-ban, illetve 1558-ban keltezett két címeres nemeslevelére, melyeknek művészettörténeti elemzését [Kovács András](https://hu.wikipedia.org/wiki/Kov%C3%A1cs_Andr%C3%A1s_%28m%C5%B1v%C3%A9szett%C3%B6rt%C3%A9n%C3%A9sz%29) végezte el, [Tonk Sándor](https://hu.wikipedia.org/wiki/Tonk_S%C3%A1ndor%22%20%5Co%20%22Tonk%20S%C3%A1ndor) pedig a két oklevél szövege alapján tett kísérletet az Oláh család származásrendjének, genealógiájának tisztázására, kimutatva, hogy a kérdés körüli zűrzavart maga a humanista tudós keltette, amikor családja előkelő voltát bizonyítandó, megszépítette családfáját. Ugyancsak az évforduló kapcsán Jakó Zsigmond a tudós iskolaalapító katolikus főpap munkásságáról közölt korszerű értékelést a [Korunk](https://hu.wikipedia.org/wiki/Korunk) hasábjain. Oláh Miklós *Hungariájának*magyar vonatkozású nyelvi adatait [Fodor István](https://hu.wikipedia.org/w/index.php?title=Fodor_Istv%C3%A1n_(nyelv%C3%A9sz)&action=edit&redlink=1) vizsgálta, és eredményeit 1990-ben megjelent tanulmányában tette közzé.

Végezetül, 1993-ban születésének ötszázadik évfordulóján a [kolozsvári](https://hu.wikipedia.org/wiki/Kolozsv%C3%A1r) [Babeș–Bolyai Tudományegyetem](https://hu.wikipedia.org/wiki/Babe%C8%99%E2%80%93Bolyai_Tudom%C3%A1nyegyetem%22%20%5Co%20%22Babe%C8%99%E2%80%93Bolyai%20Tudom%C3%A1nyegyetem) magyar nyelv- és irodalom tanszéke nemzetközi tudományos konferenciát rendezett tiszteletére, melynek anyagát külön kötetben jelentette meg.

2013-ban előkerült az 1523-as kiadású, rendkívüli értéket képviselő kottás *Psalterium Strigoniense*, amely egykor Oláh Miklós (1493–1568) esztergomi érsek használatában volt és bécsi kastélya, a Nicoletum kápolnájában őrizte. Velencei nyomdász műhelyében szedték, majd később az érseki udvar liturgikus énekesei közül valaki kézzel kiegészítette benne a dallamok számára üresen hagyott kottasorokat. A török hódítás pusztításait észak felé menekítve élte túl a könyv, így került a müncheni Bayerische Saatsbibliothek könyvtár gyűjteményébe.

Forrás

https://hu.wikipedia.org/wiki/Oláh\_Miklós\_(érsek)